Toon ära ühe (seejuures ainsana ebaõnnetstunud) blufi: huvitav käsi, mille mängisin enda arvates õigesti, kuid välja kukkus nagu alati   3.level (ante 10, väike kaart 10, panused 30/60) selleks ajaks olen ma lõpuni mänginud vaid ühe käe, näidates seejuures showdownil masti (olen ka paar korda potti limpinud,  kuid lahkunud kohe, kui keegi panustanud on), seega peaks mu imidž olema piisavalt tight. Minuni on olnud mängijate käitumine järgmine: kohe esimesena minust vasakul oleval mängija teeb väikse kaardiga (xx)5 sisseostu 10, temast järgmine (xx)J callib, kõik vahepealsed vastased viskavad kaardid maha. Otsustan väljasoleva emandaga (69)Q rünnata. Väike kaart viskab maha, (xx)J callib ja sealt edasi kordub iga street sama: mina betin ja tema callib (mina saan 4. streedil 9 ehk paari ja tema 6.streedil ässa). Kuna  ma olen lõpuks üsna kindel, et mu 99 ilmselt ei ole parem kaart, siis üritan poti siiski veel ära osta panustades ka peale 7. streeti, kuid ei - ta callib mu ära sõdurite paariga. Mareki arvates igati õige ja põhjendatud call, kuid minu arvates siiski piisvalt loll call, mis küll sel korral tõesti Ungarlikult geniaalseks osutus.  Igatahes ei oska ma end selle käe juures kuigi palju süüdistada (hiljem küll sain ses osas targemaks, et see mees lihtsalt üldse ei teadnudki kus ja milleks see "foldimise  nupp" on ja nii ta end lõpuks ka surnuks callis, kuid esimestel levelitel oli ta mäginud liiga vähe käsi, et ma seda teada oleks võinud).  Lisaks lohutasin end sellega, et ehk saan ma selle blufi ilmsikstuleku abil hiljem mõne päriselt hea käega rohkem nööpe. Seda aga ei juhtunud, sest ühtki päriselt head kätt mul ei tulnudki. Korra püüdsin 4. streedist alates lausa mastirida, kuid paraku ei tulnud ei masti ega rida, aga minu nööpe läks sinna potti ikka ilmatu hulk.  Pisistackina, täiesti mõtetute  kaartidega, limit mängus ja panuste ülikiire kasvu tingimustes (levelid 20 minutit) ei tekkinud ka kuigi palju varastamisvõimalusi, seega kuivasin kokku. 1400 nööpi järgi sattusin all in TT26 v mastitõmme ja sain duubli, kuid varsti olin taas vaid 1500 peal ning läksin all- in QT5 v 99J, tekkis päris mitu tõmmet, kuid viimane kaart vedas alt ja kukkusingi välja - ei teagi mitmendana.